**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2020 M. BALANDŽIO 9 D. SPRENDIMO NR. T2-54 „DĖL KLAIPĖDOS MIESTO SAVIVALDYBĖS MATERIALIOJO TURTO NUOMOS TVARKOS APRAŠO PATVIRTINIMO“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Šiuo Savivaldybės tarybos sprendimo projektu siekiama pakeisti Klaipėdos miesto savivaldybės materialiojo turto nuomos tvarkos aprašą, patvirtintą Klaipėdos miesto savivaldybės tarybos 2020 m. balandžio 9 d. sprendimu Nr. T2-54 „Dėl Klaipėdos miesto savivaldybės materialiojo turto nuomos tvarkos aprašo patvirtinimo“.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės materialiojo turto nuomos tvarkos aprašas (toliau –Tvarkos aprašas), patvirtintas Klaipėdos miesto savivaldybės tarybos 2020 m. balandžio 9 d. sprendimu Nr. T2-54, keičiamas siekiant spręsti problemą dėl maitinimo organizavimo paslaugos pirkimo Klaipėdos miesto bendrojo ugdymo mokyklose.

Šiuo metu maitinimo organizavimo paslauga perkama didžiojoje dalyje bendrojo ugdymo įstaigų.

|  |  |  |
| --- | --- | --- |
|  | Gimnazijos | Privatus maitinimo organizatorius |
| 1 | „Aitvaro” gimnazija | + |
| 2 | „Aukuro“ gimnazija | + |
| 3 | „Ąžuolyno” gimnazija | + |
| 4 | Baltijos gimnazija | + |
| 5 | „Varpo“ gimnazija | + |
| 6 | Vytauto Didžiojo gimnazija | - |
| 7 | „Vėtrungės” gimnazija | + |
| 8 | Hermano Zudermano gimnazija | + |
| 9 | „Žaliakalnio“ gimnazija | + |
| 10 | „Žemynos“ gimnazija | + |
| 11 | Vydūno gimnazija | + |
| 12 | Suaugusiųjų gimnazija | + |
|  | Pagrindinės mokyklos |  |
| 1 | Jūrų kadetų mokykla | + |
| 2 | „Medeinės“ mokykla | - |
| 3 | Litorinos mokykla | + |
|  | ***Progimnazijos*** |  |
| 1 | „Gabijos“ progimnazija | + |
| 2 | Gedminų progimnazija | + |
| 3 | Maksimo Gorkio progimnazija | + |
| 4 | Martyno Mažvydo progimnazija | - |
| 5 | „Pajūrio“ progimnazija | + |
| 6 | Prano Mašioto progimnazija | + |
| 7 | „Santarvės“ progimnazija | + |
| 8 | „Saulėtekio” progimnazija | + |
| 9 | Simono Dacho progimnazija | + |
| 10 | „Smeltės“ progimnazija | + |
| 11 | Sendvario progimnazija | + |
| 12 | Liudviko Stulpino progimnazija | + |
| 13 | Tauralaukio progimnazija | - |
| 14 | „Verdenės“ progimnazija | + |
| 15 | „Versmės“ progimnazija | + |
| 16 | „Vyturio“ progimnazija | + |
| 17 | Vitės progimnazija | + |
|  | Pradinės mokyklos |  |
| 1 | „Gilijos” pradinė mokykla | + |

Klaipėdos miesto savivaldybės administracija gavo Klaipėdos „Ąžuolyno“ gimnazijos raštą, kuriame nurodoma, kad gimnazija susiduria su problema dėl maitinimo organizavimo paslaugos pirkimo. Vykdant maitinimo organizavimo paslaugos pirkimus neatsiranda paslaugos teikėjų, kurie teiktų siūlymus dėl šios paslaugos teikimo. Pagrindinės priežastys, kodėl nėra teikiami siūlymai, tai finansiniai kaštai teikiant šią paslaugą (nuomos mokestis už patalpas, komunaliniai mokesčiai) ir nepakankamas valgančiųjų skaičius.

Su panašia problema gali susidurti ir kitos savivaldybės bendrojo ugdymo įstaigos.

Siekiant spręsti šią susidariusią problemą siūlome pakeisti Tvarkos aprašo 63 ir 64 punktus, nustatant, kad nuomojant turtą maitinimo organizavimo paslaugai Savivaldybės bendrojo ugdymo mokyklose ir ikimokyklinio ugdymo įstaigose teikti nuomos mokestis nustatomas 1 Eur už visą nuomojamą plotą per mėnesį. Taip pat siūloma nustatyti, kad moksleivių atostogų metu būtų galima sustabdyti nuomos sutartį, kas leistų maitinimo organizatoriams nemokėti komunalinių mokesčių už naudojamas patalpas.

Tokiu būdu būtų bent iš dalies mažinami finansiniai kaštai maitinimo organizatoriams ir savivaldybės bendrojo ugdymo įstaigos galėtų sulaukti pasiūlymų dėl maitinimo organizavimo paslaugos teikimo.

**3. Kokių rezultatų laukiama.**

Sudaroma galimybė užtikrinti maitinimo organizavimo paslaugos teikimą savivaldybės ugdymo įstaigose.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – sudaroma galimybė užtikrinti maitinimo organizavimo paslaugos teikimą savivaldybės ugdymo įstaigose.

Teikiame svarstyti šį sprendimo projektą.

Turto valdymo skyriaus vedėjas Edvardas Simokaitis